CELEX: C2006/326/91
Language: lt
Date: 2006-12-30 00:00:00
Title: Byla C-461/06 P 2006 m. lapkričio 18 d. Elleniki Etaireia Pnevmatikis Idioktisias AE (AEPI) pateiktas apeliacinis skundas dėl 2006 m. rugsėjo 5 d. priimto sprendimo byloje T-242/05 AEPI prieš Komisiją

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/45
            
         2006 m. lapkričio 18 d.Elleniki Etaireia Pnevmatikis Idioktisias AE (AEPI) pateiktas apeliacinis skundas dėl 2006 m. rugsėjo 5 d. priimto sprendimo byloje T-242/05 AEPI prieš Komisiją
   
   (Byla C-461/06 P)
   (2006/C 326/91)
   Proceso kalba: graikų
   Šalys
   
      Ieškovė: Elleniki Etaireia Pnevmatikis Idioktisias AE (AEPI), atstovaujama advokato Theodoros K. Asprogerakas-Grivas
   
      Kita proceso šalis: Europos Bendrijų Komisija
   Ieškovės reikalavimai
   
               —
            
            
               Priimti apeliacinį skundą.
            
         
               —
            
            
               Panaikinti 2006 m. rugsėjo 5 d. Pirmosios instancijos teismo (ketvirtoji kolegija) nutartį byloje T-242/05.
            
         
               —
            
            
               Teisingumo Teismui ar skundžiamą nutartį priėmusiam Pirmosios instancijos teismui nurodyti priimti ir išnagrinėti iš esmės (Europos Bendrijos steigimo sutarties 230 straipsnio prasme) 2005 m. birželio 4 d. pareikštą ieškinį Pirmosios instancijos teisme bei patenkinti jame pateiktus reikalavimus.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Šiame apeliaciniame skunde nurodoma, jog
   
               a)
            
            
               nutartimi, dėl kurios pateiktas apeliacinis skundas, atmestas ieškinys ir pripažintas priimtinu Europos Bendrijų Komisijos prieštaravimas dėl priimtinumo, neatsižvelgiant į individualią teisę į teisinę apsaugą, kuri visais atvejais reikalauja nagrinėti asmens, kuris kreipėsi į teismą, bylą visa jos apimtimi ir visais aspektais, ir pakankamai bei teisiškai pagrįsti priimtą sprendimą;
            
         
               b)
            
            
               nors skundžiamoje nutartyje ir buvo pripažinta, jog Komisija konkurencijos taisyklių pažeidimo srityje turi diskreciją, joje vis dėlto neįvertinta, kiek Komisija veikė šiose ribose ir, ar ji jas peržengė, nors visais atvejais administracinės valdžios institucijai draudžiama viršyti jai suteiktą diskreciją;
            
         
               c)
            
            
               skundžiama nutartis visiškai nepriimtinai nustato, jog konkurencijos taisyklių pažeidimo srityje Europos Bendrijų Komisija veikia nekontroliuojama ir turi teisę, kai jos prašoma nurodyti priežastis, išvengti kontrolės, pateikdama prieštaravimą dėl priimtinumo.